ועדת הכספים, כנסת 18, פרוטוקול מספר 684, 2011-02-22 00:00

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: חבר הכנסת יעקב אדרי, אתה מבקש הצעה לסדר.

משה גפני: אני רוצה רק להעיר את תשומת לבך למה שאמרת בשבוע שעבר.

משה גפני: ביקשתי לשים בסדר היום ביום שלישי שינויים בתקציב, אפילו שעוד לא היו העברות.

יעקב אדרי: זה בסדר גמור.

יעקב אדרי: אין לי בעיה עם זה.

יעקב אדרי: אני שומע ודיברתי אתך על זה שהנושא של מסקנות ועדת ששינסקי יידונו בוועדה המשותפת.

יעקב אדרי: אני ראיתי גם את חוות הדעת המשפטית שזה צריך להיות כאן.

יעקב אדרי: אני מבקש שלא תוותר על זה.

יעקב אדרי: מי שמוחל על כבודו, כבודו לא מחול ואנחנו לא מוחלים על כבודך ועל כבוד הוועדה.

יעקב אדרי: אני מאוד מבקש שזה יהיה כאן ואני אומר לך את זה ברור.

יעקב אדרי: אם לא, אני אעשה את כל מה שאני יכול בכוחותיי הדלים לטפל בזה.

משה גפני: אני אמור לשבת עם יושב ראש הכנסת.

יעקב אדרי: כל יום אני שומע משהו אחר.

גאלב מג'אדלה: כבוד היושב ראש, אני מתנדב לעדכן אותך ואת כבודו.

גאלב מג'אדלה: אתמול היושב ראש בנשיאות קבע שהדיון יתקיים בוועדת הכספים וזאת משתי סיבות.

יעקב אדרי: זהו.

יעקב אדרי: גמרנו.

משה גפני: לא, לא גמרנו.

משה גפני: אני לא יודע מה הוא אמר בנשיאות.

גאלב מג'אדלה: תקשיב למה שאני אומר.

גאלב מג'אדלה: לכן אני אומר לך שאתה לא יודע.

גאלב מג'אדלה: אתמול קבע היושב ראש והודיע לנשיאות שהדיון בששינסקי יתקיים בוועדת הכספים וזאת, ראשית, בגלל חוות דעת היועץ המשפטי של הכנסת, ושנית, בגלל שהוא רוצה לעשות את הדבר בצורה ראויה, גם בתוך הבית.

גאלב מג'אדלה: לכן הדיון יהיה כאן.

משה גפני: תודה רבה.

משה גפני: רבותיי, אני עובר להעברות תקציביות.

יעקב אדרי: זה נחמד מאוד שאנחנו לא מקבלים תשובה, אבל זה בסדר.

משה גפני: אמרתי שאני אמור לשבת עם יושב ראש הכנסת.

גאלב מג'אדלה: זה לא מספיק שחבר הנשיאות מעדכן אותך?

יעקב אדרי: אני מאוד מכבד אותך, אבל אני יודע על מה אני מדבר.

משה גפני: נכון.

משה גפני: יעקב יודע מה הוא מדבר.

משה גפני: פניות מספר 10 ו-11 –

חן לב: הפנייה נועדה לתקצב שתי משרות עובדי מדינה עבור מנהל וסגן מנהל בפרויקט להבה שמנוהל במשרד האוצר.

יעקב אדרי: מה זה הפרויקט הזה?

חן לב: פרויקט להבה הוא פרויקט לצמצום הפער הדיגיטאלי בחברה הישראלית.

חן לב: הפרויקט יכלול במהלך השנה הקרובה עד שלושים מרכזי תקשוב ברשויות מקומיות.

אורי אריאל: איפה זה?

אורי אריאל: איפה אתם עושים את זה?

חן לב: במגוון רשויות מקומיות שנבחרו לפי שורה של קריטריונים, בעיקר סוציו אקונומיים.

אורי אריאל: אפשר לקבל את הרשימה?

חן לב: אני אוכל להעביר אותה לוועדה, כן.

אורי אריאל: מנהל הוועדה, ביקשנו שהוא יעביר חומר.

אורי אריאל: אם תוכל לדאוג שהוא יגיע אלינו.

פניה קירשנבאום: מה הסכום בו מדובר?

חן לב: חצי מיליון שקלים.

משה גפני: איפה יעבדו שני העובדים האלה?

חן לב: עובדי המדינה מתווספים לתקציב משרד האוצר.

חן לב: הם יעבדו תחת חטיבת הטכנולוגיות של אגף החשב הכללי, שם מנוהל הפרויקט גם היום.

גאלב מג'אדלה: אני קצת תמה על מה שקורה כאן.

גאלב מג'אדלה: זה הפרויקט הכי מוביל באוצר, הכי מוצלח והכי פופולארי.

גאלב מג'אדלה: אתם לא יודעים עליו?

אורי אריאל: לא.

גאלב מג'אדלה: אני מציע שתזמין את ועדת הכספים לביקור במרכז להבה.

ציון פיניאן: זה פרויקט מוצלח מאוד שפועל גם במגזר וגם בכל הארץ.

מגלי והבה: הוא אמר שיש רשימת ישובים.

מגלי והבה: אנחנו ביקשנו לקבל את רשימת הישובים ולא את המחמאות.

ציון פיניאן: כשסוף סוף יש משהו טוב, צריך גם לומר שהוא טוב.

מגלי והבה: הוא עובד כבר עשר שנים.

גאלב מג'אדלה: כבר אמר את זה מישהו מהאופוזיציה.

גאלב מג'אדלה: למה אתה לא מסתפק בזה?

גאלב מג'אדלה: אני אמרתי את זה.

ציון פיניאן: חבר שלך מהאופוזיציה אמר דברים אחרים.

משה גפני: אני מבקש שתעבירו את רשימת הישובים.

גאלב מג'אדלה: אתה מקבל את ההצעה שלי, שהם יזמינו אותנו לביקור בפרויקט להבה באור יהודה?

חן לב: נעביר את הבקשה לחשב הכללי.

משה גפני: כן, למה לא? בטח.

משה גפני: אנחנו מצביעים.

משה גפני: ה צ ב ע ה פניות מספר 10 ו-11 – אושרו פה אחד

פניה קירשנבאום: נקבל את רשימת הישובים?

משה גפני: נקבל את הרשימה של הישובים.

משה גפני: מתי אתה נותן אותה?

פניה קירשנבאום: אולי נשים רביזיה עד שהוא ייתן?

חן לב: במהלך השבועיים הקרובים.

פניה קירשנבאום: אני רוצה לראות את הרשימה.

אורי אריאל: למה שבועיים?

אורי אריאל: יש לך את הרשימה במחשב שלך.

אורי אריאל: מה הבעיה?

חן לב: בשבוע הקרוב.

חן לב: אין בעיה.

אורי אריאל: זה יכול להיות תוך שעה.

גאלב מג'אדלה: חבל שלא הבאת את הרשימה אתך.

פניה קירשנבאום: תרשום שאני שמה רביזיה עד שאני אראה את הרשימה של הישובים.

פניה קירשנבאום: תודה.

אורי אריאל: אני מצטרף לרביזיה.

יעקב אדרי: גם אני.

גאלב מג'אדלה: אני מתנגד לרביזיה.

אורי אריאל: בוא נצביע עכשיו ויהיה לזה רוב נגד.

גאלב מג'אדלה: אני מתנגד לרביזיה.

ציון פיניאן: פניה, עזבי את זה.

משה גפני: פניה, הם מתחילים להגיע עכשיו כל שבוע.

משה גפני: אני לא חסיד של אגף החשב הכללי במשרד האוצר.

משה גפני: תוך שבוע נקבל את הרשימה.

גאלב מג'אדלה: יש את הרשימה.

גאלב מג'אדלה: אתה רוצה שאני אעביר לך?

פניה קירשנבאום: אני מוותרת, אבל זאת פעם אחרונה שאני היום מוותרת.

יעקב אדרי: גם אני.

משה גפני: חן לב, אין רביזיה.

משה גפני: תוך שבוע תביא את הרשימה של הישובים.

משה גפני: פניות מספר 16 ו-17 – תיירות

עופר מרגלית: הפנייה נועדה להעברת סכום תמיכה בפיתוח השקעות מסעיף רגיל לסעיף 78.

עופר מרגלית: מדובר בשינוי מבני בתקציב המשרד וזה בתיאום עם המשרד.

פניה קירשנבאום: איזה משרד?

פניה קירשנבאום: אני רואה שאתם לוקחים כסף מהתיירות.

עופר מרגלית: אנחנו לא לוקחים.

עופר מרגלית: אנחנו מעבירים מהסעיף הרגיל של משרד התיירות לסעיף הפיתוח.

משה גפני: זה מה שהמשרד ביקש?

עופר מרגלית: זה מה שהמשרד רוצה.

עופר מרגלית: זה מתואם עם המשרד.

משה גפני: אנחנו מצביעים.

משה גפני: ה צ ב ע ה פניות מספר 16 ו-17 – אושרו פה אחד פניות מספר 18 ו-19 – משרד התיירות

עופר מרגלית: הפנייה הזאת היא בהמשך לפנייה הקודמת.

עופר מרגלית: הבקשה היא להעביר את העודפים שנצברו בסעיף ממנו העברנו לסעיף אליו הועבר הסכום של השקעה במלונות, מ-37 ל-78.

משה גפני: אנחנו מצביעים.

משה גפני: ה צ ב ע ה פניות מספר 18 ו-19 – אושרו פה אחד

אמנון כהן: שאלה.

אמנון כהן: מה קורה לגבי ההחלטה על העתקת מלונות בים המלח?

עופר מרגלית: עדיין לא התקבלה החלטה סופית של שר התיירות.

אמנון כהן: הכסף הזה לא מיועד לזה?

עופר מרגלית: לא.

עופר מרגלית: הוא לא רלוונטי.

ציון פיניאן: אבל הפרסומים הם ששר התיירות תומך בהעתקה.

אמנון כהן: אדוני היושב ראש, אני חושב שצריך לקיים כאן דיון בנושא הזה של העתקת בתי המלון.

משה גפני: דיברתי עם סטס על העניין הזה.

אמנון כהן: צריך לראות את כל ההשלכות.

משה גפני: בסדר.

משה גפני: בוודאי.

משה גפני: זה גם יגיע לכאן.

משה גפני: עוד אין החלטה.

משה גפני: יש כאלה שאומרים שזה עדיף על זה, אבל אין עדיין החלטה.

אמנון כהן: אבל הכנסת צריכה לומר את דברה.

משה גפני: אתה רוצה שנקיים דיון מיוחד?

משה גפני: אני אדבר אתו.

משה גפני: בסדר.

עופר מרגלית: רק לידיעה.

עופר מרגלית: גם בוועדת הכלכלה היה דיון על זה.

אמנון כהן: אנחנו ועדת כספים.

משה גפני: תצטרכו כסף לעניין הזה, לא?

ציון פיניאן: אז שילכו לוועדת הכלכלה.

משה גפני: אתה רוצה שנשלח אתכם לוועדת הכלכלה כדי שתיתן לכם כסף?

עופר מרגלית: לא.

עופר מרגלית: רק רציתי ליידע אתכם.

אמנון כהן: אנחנו יודעים.

אמנון כהן: אנחנו חברים גם בוועדת הכלכלה .

משה גפני: אני עובר עכשיו להודעות.

משה גפני: אני רוצה שנדע שהנושא הוא עודפים משנה לשנה של כל המשרדים.

משה גפני: עד עכשיו היו העברות וההעברות מחייבות אישורה של ועדת הכספים.

משה גפני: בלי אישור אין העברה.

משה גפני: אני עובר עכשיו להודעות.

משה גפני: הודעות, אם 21 ימים עוברים והוועדה לא אמרה שהיא מבקשת לעכב את זה או מבקשת דיון, ההודעות מאושרות אוטומטית.

משה גפני: אלה לא העברות.

יעקב אדרי: האם אנחנו יכולים להתנגד להודעות?

משה גפני: בוודאי.

אורי אריאל: זה מהות הדיון.

פניה קירשנבאום: מה גורל ההודעה אם אנחנו מתנגדים לה?

משה גפני: אני מביא את זה לדיון כדי לא לחכות 21 ימים.

משה גפני: אם הוועדה מאשרת, זה נכנס לתוקף מיידית ברגע שהוועדה אישרה.

משה גפני: אם הוועדה מתנגדת, זה יורד מסדר היום ונגמר הסיפור.

משה גפני: אין את העודפים האלה.

פניה קירשנבאום: אי אפשר לדחות את זה?

משה גפני: אפשר לדחות.

משה גפני: אפשר להגיד שאנחנו מבקשים לעכב.

יעקב אדרי: מבקשים ממך שלא תודיע היום.

משה גפני: רוב חברי הוועדה יחליט מה שהוא רוצה.

גאלב מג'אדלה: היות שאני חבר ועדה חדש, אמרת שההודעות עד 21 ימים.

גאלב מג'אדלה: אם חבר לא מתנגד להודעה שנמסרה כאן, היא מקבלת תוקף.

גאלב מג'אדלה: עד כאן נכון?

אמנון כהן: כן.

פניה קירשנבאום: אז היא עוברת לסעיף תקציבי והיא מגיעה כהעברה בסעיף תקציבי.

גאלב מג'אדלה: אבל אחר כך הוספת משהו ולא שמעתי.

משה גפני: אמרתי שאני מביא את זה מיד בישיבה הראשונה שעוסקת בשינויים בתקציב.

משה גפני: כדי לאשר את זה, אם הוועדה מחליטה לאשר את זה, זה נכנס לתוקף מיד ולא מחכים 21 ימים.

משה גפני: אם הוועדה דוחה את זה או מפילה את זה, אין את העודף הזה.

משה גפני: למשרד חסר העודף.

גאלב מג'אדלה: והכסף חוזר לאוצר?

משה גפני: כן, חוזר לאוצר.

משה גפני: הודעה מספר 78001 – משרד התיירות

עופר מרגלית: הפנייה נועדה להעברת עודפי התקציב משנת 2010 לשנת 2011 בתקציב הפיתוח.

יעקב אדרי: אתם מוותרים על כל ה-200 מיליון שקלים בהעברות?

משה גפני: הם לא מוותרים.

משה גפני: זה עודף.

יעקב אדרי: איך נוצר עודף כזה?

משה גפני: יש הרבה דברים שבסוף השנה עדיין לא השלימו את הביצוע.

עופר מרגלית: בדיוק.

משה גפני: אלה עודפים מחויבים.

יעקב אדרי: אני מדבר על הרזרבה.

עופר מרגלית: לא.

עופר מרגלית: אלה שמונים אחוזים מהעודפים המחויבים שעוברים מאותן תוכניות לאותן תוכניות בשנה הבאה.

משה גפני: אתה היית שר הבריאות.

משה גפני: אתה הגעת לדצמבר והתחייבת כשר או כמשרד על פרויקט מסוים.

משה גפני: לא השלמת אותו עד סוף דצמבר.

משה גפני: אתה מכניס אותו לעודפים מחויבים, ואתה צריך את אישור הוועדה, כפי שאמרתי, לפי אותה טכניקה כדי שהעודפים האלה יוכלו להשתמש בהם לפרויקט הזה ואלה עודפים מחויבים.

משה גפני: זה משרד התיירות.

יעקב אדרי: הבנתי אבל בכל זאת אני מוכרח להעיר הערה.

יעקב אדרי: אני מקבל עכשיו חבילה כזאת.

יעקב אדרי: אתם רוצים שבשנייה אחת אני אלמד את זה?

משה גפני: אין בחבילה הזאת שום דבר.

משה גפני: יש עודפים מחויבים.

יעקב אדרי: זה לא תקין שמקבלים את זה ברגע האחרון.

גאלב מג'אדלה: שואל חבר הכנסת אדרי למה אתם נותנים לנו את החומר יום לפני הדיון.

אמנון כהן: קיבלנו הודעות במייל.

יעקב אדרי: הודעה קיבלנו, אבל לא קיבלנו את החומר.

משה גפני: בסדר, אתה יכול לבוא ולראות את זה.

משה גפני: פעם היו מדפים בוועדה אבל היום באי-מייל אפשר לראות.

משה גפני: אנחנו מצביעים.

משה גפני: ה צ ב ע ה הודעה מספר 78001 - אני מבקש רביזיה.

יעקב אדרי: הרב גפני, לא טוב מה שאתה עושה אבל בסדר.

יעקב אדרי: אין בעיה.

יעקב אדרי: אני מכבד את זה, אתה היושב ראש.

משה גפני: יעקב, אין בעיה.

משה גפני: אבל אם עוברים לקואליציה ואופוזיציה.

יעקב אדרי: לא.

משה גפני: אז תגיד לי מה הבעיה.

רחל אדטו: אנחנו ענייניים לגמרי.

משה גפני: תסבירי לי מה ענייני.

משה גפני: על איזה הודעה מדובר?

משה גפני: מה שהצבעת נגד.

רחל אדטו: לא.

רחל אדטו: ענייני לגמרי זה הספר הזה שכרגע מונח כאן.

רחל אדטו: אני למשל בתור אחת שמבינה רק במשרד הבריאות.

משה גפני: אבל זה לא היה בריאות אלא זה היה תיירות.

רחל אדטו: הלכתי לקרוא עכשיו את הסעיפים של ואני מנסה להבין כי בעוד שבע דקות אתה מגיע לשם ובאותה מידה, כמו תיירות, אתה אומר תרימו ותצביעו.

רחל אדטו: אני רוצה את הזכות לשאול.

רחל אדטו: למה שלא תהיה לי את הזכות לבדוק את זה?

אמנון כהן: מי אמר שאין לך זכות?

רחל אדטו: לכן אני מביעה מחאה לא על הסעיף התקציבי של התיירות אלא המחאה היא על החוברת הזאת שאתה מצפה שעכשיו, בתוך שעה אחת, כולנו נעביר בהצבעה.

אורי אריאל: את חושבת שזה יהיה בשעה, אבל הוא מתכוון לעשות את זה בחצי שעה.

רחל אדטו: אני יודעת.

אורי אריאל: עמדתי ידועה מזמן.

אורי אריאל: כאשר היושב ראש אמר שאפשר לקבל את זה במייל, אני פרצתי בצחוק כי אי אפשר לקבל את זה במייל כי גם האוצר, ולעתים גם הוועדה, לעתים רחוקות, אין להם עניין שזה יגיע במייל.

יעקב אדרי: יש להם עניין שזה יגיע ברגע האחרון.

אורי אריאל: זה לא יהיה אצלנו לעולם במציאות הנוכחית.

משה גפני: גבירותיי ורבותיי, חבר הכנסת אריאל, פעם שישית אתה אומר את זה.

משה גפני: לא בישיבה הזאת אלא גם בישיבות קודמות.

משה גפני: אני רוצה להסביר לחברי האופוזיציה, לחבר הכנסת יעקב אדרי, לחברת הכנסת רחל אדטו ולחבר הכנסת מגלי והבה.

משה גפני: אני רוצה להסביר.

אמנון כהן: גם אורי.

משה גפני: כן, ולחבר הכנסת אורי אריאל.

משה גפני: אני מבקש לומר כדלהלן.

משה גפני: זה בסדר, קואליציה ואופוזיציה, זה בסדר גמור.

משה גפני: אני משתדל לא להגיע בוועדה לקואליציה ואופוזיציה, אבל אם אתם רוצים, אז זה קואליציה ואופוזיציה ונצטרך לגייס את הרוב.

פניה קירשנבאום: עוד לא נאמרה המילה האחרונה.

אורי אריאל: אני מציע שנתכנס בשעה 2:00.

פניה קירשנבאום: על כל אחד ואחד בנפרד.

פניה קירשנבאום: זה עובר מתיירות עודפים.

יעקב אדרי: לא מדברים על תיירות.

יעקב אדרי: מדברים על סעיף ראשון.

משה גפני: אני מבקש להסביר.

משה גפני: חברת הכנסת רחל אדטו, דיברת על משרד הבריאות.

רחל אדטו: כמשל.

משה גפני: לא, אין משל.

משה גפני: בוועדת הכספים אנחנו לא עוסקים בפילוסופיה ולא במשלים אלא אנחנו עוסקים בהצבעה על כסף.

משה גפני: יש פרויקט במשרד התיירות שאני אפילו לא יודע מהו.

משה גפני: משרד התיירות התחייב בדצמבר 2010 על פרויקט שהוא לטובת הציבור.

משה גפני: כל הנושא הוא נושא טכני.

משה גפני: הוא התחייב ב-2010 שהפרויקט יימשך ב-2011.

משה גפני: מה שאנחנו עושים כאן, אנחנו לא עושים העברה מסעיף לסעיף.

משה גפני: את העודפים שהמשרד התחייב על הפרויקט במשרד התיירות, אנחנו מאשרים שהוא יוכל להמשיך את הפרויקט.

משה גפני: כל זה לא נוגע למשל ולא נוגע לשום דבר.

משה גפני: זה הנושא היחיד על סדר היום.

רחל אדטו: אם תסתכל על הדף הבא.

משה גפני: נגיע לדף הבא.

רחל אדטו: אני מסתכלת על אותו משרד התיירות, הופכת את הדף וקוראת משהו מאוד כללי, פיתוח תיירות, פיתוח תשתית, פיתוח תשתית על פי מודל הקצאה, תקצוב פרויקטים.

משה גפני: זה הסעיף שאישרנו בשנה שעברה.

משה גפני: זה רק עודף מחויב.

אורי אריאל: חברת הכנסת אדטו, אני מבין מה שאת אומרת ואי אפשר בדיוק להספיק לקרוא מאיפה לוקחים.

אורי אריאל: זה לא פחות מעניין ממה למה נותנים כי כאשר נותנים, בדרך כלל לוקחים ממישהו.

אורי אריאל: במקרה הזה זה בתוך משרד התיירות.

אורי אריאל: אומר יושב ראש הוועדה, ואני בעניין הזה מסכים אתו, שהפרויקט הזה נדון בהרחבה ואושר לפני שנה.

יעקב אדרי: ממש בהרחבה.

אורי אריאל: רגע.

אורי אריאל: שני משפטים ואני מסיים.

אורי אריאל: הוא נדון ואושר.

אורי אריאל: הותחל בביצועו.

אורי אריאל: זה לא מצב שבעצם אפשר לעצור אותו אלא מה, שערורייתי, משהו לגמרי מהשמים.

אורי אריאל: זאת זכותנו וחובתנו לדעת ולשאול, לבקר והכל, ולכן גם יש נוהל שאפשר לשים את זה ל-21 ימים בלי שום דיון ואחרי 21 ימים אוטומטית זה יאושר.

רחל אדטו: אין לך את הפרויקט.

רחל אדטו: אל תגיד לי פרויקט כאשר בדף הבא יש לך חמישה דברים.

משה גפני: אבל אנחנו לא בדף הבא.

רחל אדטו: זה הרי הדף שמתייחס לאותו נושא.

משה גפני: בפירוט.

משה גפני: כן.

משה גפני: אבל זה אושר.

רחל אדטו: הפירוט הוא לא על פרויקט.

משה גפני: זה אישור טכני עכשיו להמשיך את הפרויקט.

מגלי והבה: אם לא נצביע עליו, לאן הולך הכסף?

משה גפני: יחזור לאוצר.

מגלי והבה: האוצר הולך לעשות להם קיצוץ.

חשבת בית הנשיא: זה קיצוץ תקציבי.

חשבת בית הנשיא: אני חשבת בית הנשיא ואני חשבת ותיקה.

חשבת בית הנשיא: כשלא מאשרים עודפים, משמעות הדבר היא - המשרד מחויב לשלם את זה.

חשבת בית הנשיא: מחויב להמשיך את הפרויקט.

חשבת בית הנשיא: - פירושו של דבר שמהשוטף קיצצתם תקציב למשרד.

יעקב אדרי: אז אולי יתייעלו.

משה גפני: אנחנו מצביעים על הרביזיה.

משה גפני: הייתה הצבעה נגד.

משה גפני: זה נפל.

משה גפני: אני ביקשתי רביזיה.

משה גפני: ה צ ב ע ה הרביזיה התקבלה אנחנו מצביעים על ההודעה.

משה גפני: ה צ ב ע ה הודעה מספר 78001 - אושרה הודעה מספר 37002 – תיירות

עופר מרגלית: העברת העודפים כמו שהיה בסעיף הפיתוח, בסעיף הרגיל.

פניה קירשנבאום: וזה נשאר עדיין במשרד התיירות.

עופר מרגלית: זה נשאר באותן תוכניות.

עופר מרגלית: אותו פרויקט.

עופר מרגלית: זה עובר לאותו פרויקט בשנה הבאה, באותה תקנה.

אורי אריאל: אתם יכולים להגיד לנו כמה אחוזי ניצול היו ב-2010 בתיירות?

מגלי והבה: לא ניצלו כלום.

מגלי והבה: היו בחופש.

אורי אריאל: אתם מעבירים כאן סכומים אגדיים.

מגלי והבה: היו בטיול באירופה.

מגלי והבה: לא היה להם זמן.

רחל אדטו: הוצאות כלליות, שכר ומינהלה.

עופר מרגלית: אני לא זוכר את הנתון המדויק, אבל זה אופי הפעילות.

פניה קירשנבאום: שיווק תיירות בישראל.

פניה קירשנבאום: זאת אומרת שחתמו חוזה עם חברת שיווק, חלק שילמו וחלק מחויבים לשלם.

משה גפני: וישלמו את זה, ואז יקצצו את זה מהמשרד.

משה גפני: הכסף פשוט יחזור לאוצר.

אורי אריאל: יושב ראש הוועדה, אני רוצה הערה כללית ואחרי כן לגופו של הסעיף.

אורי אריאל: אם אפשר לבקש שאנשי אגף התקציבים, אנשי האוצר, יבואו עם המחשבים שלהם וייתנו תשובות.

אורי אריאל: על כל דבר אפשר לומר אני לא יודע וייתנו תשובה בשבוע הבא או בעוד שבועיים.

אורי אריאל: זה לא מסובך היום לדעת.

אורי אריאל: הנתונים קיימים.

גאלב מג'אדלה: מחשב נייד.

אורי אריאל: שואלים על אחוז ניצול במשרד.

אורי אריאל: לא בפרטים שלו, לא בסעיף, הם לא יודעים.

אורי אריאל: אני מציע שאתם תדעו ותגידו לנו את התשובות ונדון.

אורי אריאל: זה ייקח עוד שבוע, עוד יום, מצדי זה יכול לבוא מחר.

אורי אריאל: זה סכום ענקי.

משה גפני: מכיוון שאתה מכיר הרבה שנים גם תקציב וגם אישור תקציב וגם עודפים, אתה יודע שזה פחות רלוונטי אלא אם כן מדובר בסעיף בעייתי מבחינה אידיאולוגית.

משה גפני: מדובר על פרויקטים מחויבים שאושרו.

אורי אריאל: כרגע הסברתי את זה.

אורי אריאל: אני לא מסכים, ואני חושב שבעיקר אתה לא צריך להסכים, שיבואו אנשי האוצר ויאמרו על דברים בסיסיים שהם לא יודעים.

אורי אריאל: יש מחשבים.

אורי אריאל: שיבואו עם החומר שלהם וייתנו תשובות.

משה גפני: בסדר.

אורי אריאל: למה אי אפשר לבקש מהם את זה?

משה גפני: בסדר.

משה גפני: אנחנו מצביעים.

גאלב מג'אדלה: לא ענית לחבר הכנסת אריאל.

אורי אריאל: הוא ענה.

אורי אריאל: ההצבעה היא התשובה.

משה גפני: אין לי תשובה.

משה גפני: ה צ ב ע ה הודעה מספר 37002 – אושרה הודעה מספר 38006 –

יעקב אדרי: 184 מיליון שקלים.

משה גפני: תמיכות בענפי משק.

משה גפני: מה זה תמיכות בענפי משק?

דוד שטיינמץ: מדובר בקרן ביו-טכנולוגיה.

דוד שטיינמץ: זאת קרן הון סיכון ממשלתית פרטית להשקעה בתחום מדעי החיים.

יעקב אדרי: פרטית?

דוד שטיינמץ: קרן הון סיכון ממשלתית ופרטית.

דוד שטיינמץ: קרן הון סיכון שהממשלה הקימה ביחד עם עסקים פרטיים להשקעה בתחום מדעי החיים.

דוד שטיינמץ: המכרז יצא ונבחרו קבוצות מנהלות ועכשיו הפרויקט מתחיל.

יעקב אדרי: זה כולל חרדים?

דוד שטיינמץ: לא יודע.

יעקב אדרי: הרב גפני, אני מנסה לסייע לך.

רחל אדטו: מה זה השקעה בתחום מדעי החיים?

רחל אדטו: מה זה מדעי החיים לצורך העניין?

דוד שטיינמץ: זה פרויקט שאושר.

דוד שטיינמץ: אני לא צריך לקבל אישור לפרויקט.

קריאה: זה לא דיון על הפרויקט.

דוד שטיינמץ: זה לא דיון על הפרויקט.

דוד שטיינמץ: הפרויקט הזה אושר.

קריאה: זה דיון על העברות.

דוד שטיינמץ: אלה כספים שהמדינה התחייבה והיא רוצה לשלם את הכספים עליהם היא התחייבה.

רחל אדטו: הפרויקט עוד לא התחיל.

דוד שטיינמץ: הפרויקט התחיל.

יעקב אדרי: בסדר, אבל למה מבקשים?

יעקב אדרי: מה שחברת הכנסת רחל אדטו אומרת שאם באים ומאשרים 184 מיליון שקלים, אז לפחות תסבירו.

יעקב אדרי: מגיעים לנו הסברים.

יעקב אדרי: אתה בא ואומר לה: לא, תאשרי וזהו.

יעקב אדרי: אחרי כן אומרים שחברי הכנסת הם חותמות גומי.

יעקב אדרי: אלא אם כן אתה לא יודע את ההסבר בעצמך.

רחל אדטו: בדיוק.

רחל אדטו: זאת התשובה.

רחל אדטו: מה זה פרויקט מדעי החיים?

יעקב אדרי: כך אני חושב ומותר לי להגיד.

יעקב אדרי: אני לא איש מקצוע.

רחל אדטו: אדוני היושב ראש, אני רוצה להבין מה זה פרויקט במדעי החיים, פרויקט ממשלתי, עסקי, ב-184 מיליון שקלים עודף.

משה גפני: הסביר מר שטייניץ.

משה גפני: מדובר בפרויקט שאושר כאן והפרויקט הזה מבוצע.

משה גפני: כל מה שנעשה כאן, זאת העברת עודפים על האישור הקודם.

משה גפני: אנחנו מצביעים.

אורי אריאל: אני רק רוצה להודיע, לפני ההצבעה, שהיות שאין הסברים, זה בניגוד לאחריות של חברי הכנסת, ואני שוקל להגיש בג"ץ.

רחל אדטו: מה זה פרויקט מדעי החיים?

אורי אריאל: אם אין הסברים.

אורי אריאל: אי אפשר שחברי הכנסת יצביעו על דבר שאומרים לו ככה.

אורי אריאל: ככה היא תשובה טובה אבל הבג"ץ יפסול אותה.

משה גפני: אני עכשיו בלחץ.

משה גפני: הוא מאיים בבג"ץ.

רחל אדטו: מה זה משרד התעשייה מתעסק במדעי החיים בכלל?

גאלב מג'אדלה: אדוני, הצעה לסדר.

גאלב מג'אדלה: כאשר יש סעיף תקציבי שאין עליו הסבר, נשאיר את זה בצד.

משה גפני: על הכול אין הסבר.

משה גפני: אלה עודפים מחויבים.

רחל אדטו: אלה לא עודפים.

רחל אדטו: הפרויקט הזה קיים בכלל?

משה גפני: אומר מר שטיינמץ, והוא מייצג את המשרד, שהפרויקט קיים ומבוצע.

משה גפני: הוא הסביר על מה מדובר.

אורי אריאל: לא, הוא לא הסביר.

משה גפני: הוא כן הסביר.

רחל אדטו: הוא לא הסביר.

רחל אדטו: הוא אמר שיש פרויקט.

רחל אדטו: מה זה מדעי החיים שמשרד התעשייה מתעסק בו ויש לו עודף של 184 מיליון שקלים?

משה גפני: זה לא עודף.

משה גפני: זה עובר משנה לשנה.

רחל אדטו: הבנתי.

רחל אדטו: עובר משנה לשנה.

משה גפני: מר שטיינמץ, תסביר.

דוד שטיינמץ: זאת קרן שאושרה בשנה שעברה בהרשאה להתחייב ולא במזומנים.

דוד שטיינמץ: אתם נתתם למשרד.

אורי אריאל: אני הייתי כאן גם בשנה שעברה אבל יש כאן חברת כנסת חדשה בוועדה.

אורי אריאל: כל הדיון נועד – כי אחרת לא צריך דיון – כדי שהיא תוכל לשאול את השאלה הבאה ולהגיד את דעתה, כן, לא, נמנע.

אורי אריאל: היות שאתה לא נותן לה מידע, היא לא יכולה בכלל להצביע.

אורי אריאל: אתה אומר לה שאחרים, קודמיך, אישרו את זה.

אורי אריאל: זאת ממש לא תשובה שיכולה לספק.

רחל אדטו: אולי גם להם אמרו מדעי החיים.

אורי אריאל: אני חושב שהבג"ץ לא יקבל את זה.

דוד שטיינמץ: אני רוצה לשאול שאלה.

דוד שטיינמץ: נגיד אושר לי כאן פרויקט מסוים, קורס מסוים, ואני התחייבתי כלפי הספק לקורס הזה במאה מיליון שקלים.

דוד שטיינמץ: הוא ביצע שישים מיליון ואני מעביר לו את הארבעים מיליון.

דוד שטיינמץ: אני בא לבקש את הארבעים מיליון שקלים, ואתה יכול עכשיו לעכב אותם.

דוד שטיינמץ: אותו ספק מחכה עכשיו לתקציב.

אורי אריאל: התשובה היא שאתה תצטרך להביא לכאן מקורות, תקצץ בדברים אחרים או שהאוצר יביא.

דוד שטיינמץ: הכסף הזה עמד לרשותנו.

דוד שטיינמץ: אתם נתתם לי מאה מיליון שקלים, התחייבתי עליו בעקבות זה.

רחל אדטו: אולי הפרויקט עוד בכלל לא התחיל?

משה גפני: רק רגע.

משה גפני: חבר הכנסת אורי אריאל, יכול להיות שאתה תצליח להפיל את זה בוועדה הזאת.

משה גפני: תצטרך ללכת לבג"ץ.

משה גפני: אם לא תצליח, אתה יכול ללכת לבג"ץ ואני מרגע זה נכנס למקלט.

יעקב אדרי: אבל אני מציע שתסבירו לחבר הכנסת כרמל שאמה על מה מדברים כי הוא נכנס כרגע.

גאלב מג'אדלה: הוא יושב ראש ועדת הכלכלה.

גאלב מג'אדלה: הוא לא צריך הסברים.

רחל אדטו: הוא מבין מה זה מדעי החיים.

כרמל שאמה-הכהן: הסבירו לי כבר את הטענות שלך לגבי ועדת הכלכלה.

משה גפני: אנחנו מצביעים על ההודעה.

משה גפני: ה צ ב ע ה בעד – 6 נגד – 4 הודעה מספר 38006 – אושרה הודעה מספר 32005 – רכישת אוטובוסים.

משה גפני: תחבורה.

יעקב אדרי: ממוגנים?

הרצל בן יהושע: לא.

הרצל בן יהושע: מדובר כאן בסעיף שהוא סעיף סובסידיות שלמעשה הוא חלק מתקציב משרד האוצר ומבוצע בפועל על ידי משרד התחבורה.

הרצל בן יהושע: סדר גודל של התקציב השנתי הוא סדר גודל של 3 מיליארד שקלים.

הרצל בן יהושע: העודפים שאנחנו מבקשים להעביר משנת 2010 לשנת 2011 מסתכמים ב-22 מיליון שקלים.

הרצל בן יהושע: כדי לדעת את האחוז שבוצע, אפשר לחלק 22 מיליון בשלושים מיליארד, ואז אנחנו רואים שזה אפסי.

הרצל בן יהושע: כדי להרחיב, מדובר כאן בסכום גדול שהוא תמיכה בתעריפים, שאלה הנחות לאוכלוסיות שהן אוכלוסיות מיוחדות.

הרצל בן יהושע: זה סדר גודל של 14 מיליון שקלים.

הרצל בן יהושע: יש כאן ארבעה מיליון שקלים שהם לנושא המטרונית בחיפה, מערכת של תחבורה ציבורית המונית בחיפה.

הרצל בן יהושע: סעיף אחר גדול הוא 5 מיליון לסובסידיה לרכבת, מסבסדים כאן את ההפרש בין המחיר שמקבלים עבור הכרטיסים לבין ההוצאה שהיא הוצאה בפועל, ויש כאן עוד סכומים קטנים אחרים.

משה גפני: אנחנו מצביעים.

משה גפני: ה צ ב ע ה נגד – 1 הודעה מספר 32005 – אושרה

גאלב מג'אדלה: זה היה הסבר מקיף.

אורי אריאל: כאן יש דוגמה של הסבר מפורט.

משה גפני: נכון.

משה גפני: הודעה מספר 32006 – תמיכות במוצרים ציבוריים

יעקב אדרי: מה זה?

גאלב מג'אדלה: כבוד היושב ראש, אתה רוצה לאשר את כל הספר הזה?

משה גפני: כן.

יעקב אדרי: יש עוד ספרים בדרך.

גאלב מג'אדלה: יש לנו הפסקת תפילה בצהריים.

עופר מרגלית: אני אציג את הנושא.

יעקב אדרי: זה נושא תיירות?

עופר מרגלית: לא, זה נושא תקשורת.

עופר מרגלית: אני גם רפרנט תקשורת.

משה גפני: תמיכות במוצרים ציבוריים.

עופר מרגלית: כן.

עופר מרגלית: בתוך התוכנית הזאת קיימת התקנה שמיועדת לתמיכה בסבסוד ממירים.

עופר מרגלית: בהמשך להרחבת מערך ה-DTT, הממשלה תסבסד ממירים לאוכלוסיות חלשות.

עופר מרגלית: כאן מתוקצב הכסף והוא מחויב והוא עובר משנה לשנה.

פניה קירשנבאום: אני רוצה לדעת איך מסבסדים ממירים לאוכלוסיות חלשות, איפה הפרמטרים, מי יקבל, מי האוכלוסייה החלשה שתקבל.

עופר מרגלית: יש צו שפרסם שר האוצר.

עופר מרגלית: אין לי אותו כאן אתי.

כרמל שאמה-הכהן: זה לגבי DTT?

עופר מרגלית: כן.

כרמל שאמה-הכהן: קבענו את זה בוועדת הכלכלה.

כרמל שאמה-הכהן: קבענו את הקריטריונים למשפחות.

כרמל שאמה-הכהן: הפרדנו בסיוע בין משפחה מרובת ילדים.

רחל אדטו: אבל זה היה בשנה שעברה.

רחל אדטו: אתם עשיתם את זה רק עכשיו.

רחל אדטו: הוא מדבר על שנה שעברה.

רחל אדטו: זה כבר היה בשנה שעברה כסעיף תקציבי.

כרמל שאמה-הכהן: עשינו את זה לפני חצי שנה בערך.

כרמל שאמה-הכהן: לפני שבעה חודשים.

רחל אדטו: אבל איך זה הופיע בתקציב אז?

רחל אדטו: התקציב נקבע כבר שנה קודם.

יעקב אדרי: לא ביצעו את זה עד שאישרו את התקנות.

כרמל שאמה-הכהן: כן.

כרמל שאמה-הכהן: היה ויכוח עם האוצר כי האוצר לא רצה להרחיב.

עופר מרגלית: זה תהליך שנמשך כבר משנה שעברה.

כרמל שאמה-הכהן: כן, בדיוק.

משה גפני: אנחנו מצביעים.

משה גפני: ה צ ב ע ה הודעה מספר 32006 – אושרה פה אחד הודעה מספר 32002 – תמיכות בייצור חקלאי

סיון ירקוביץ: הפנייה נועדה להעברת שמונים אחוזים מהעודפים המחויבים בתקנות שקשורות לתמיכות בייצור חקלאי.

סיון ירקוביץ: תמיכות חקלאיות.

רחל אדטו: מה זה תמיכות מוצרים ציבוריים?

סיון ירקוביץ: עיקר הסכום הוא הדברה, פעילויות להפסקת השימוש בחומרי הדברה.

רחל אדטו: מוצרים ציבוריים.

רחל אדטו: הסעיף הזה הוא תמיכות במוצרים ציבוריים.

סיון ירקוביץ: כן.

סיון ירקוביץ: יש שם הרבה תקנות.

סיון ירקוביץ: עיקר הסכום קשור להדברה.

רחל אדטו: למה אתם לא כותבים הסברה?

רחל אדטו: למה כותבים מוצרים ציבוריים?

אמנון כהן: יש שם כמה דברים ביחד.

אורי אריאל: מה התמיכה בצער בעלי חיים?

סיון ירקוביץ: תמיכות בעיקור וסירוס בעיקר של כלבים וחתולים למניעת בעלי חיים משוטטים.

משה גפני: אנחנו מצביעים.

רחל אדטו: מה זה תמיכות אחרות?

משה גפני: לא סיימת את השאלות?

רחל אדטו: אני לומדת.

רחל אדטו: אמרו לי שבוועדה הזאת אפשר לשאול הכול ולהבין.

משה גפני: ודאי.

רחל אדטו: אני מנסה להבין.

רחל אדטו: מה זה תמיכות אחרות?

סיון ירקוביץ: זה כולל גם מלאי חירום של חיטה ומספוא, כולל גם שיפוי חקלאים יצואנים.

רחל אדטו: שיפוי בסך הכול בשני מיליון.

סיון ירקוביץ: אלה עודפים.

משה גפני: חברת הכנסת אדטו מבקשת להוסיף עוד שני מיליון על שני המיליון.

משה גפני: אפשר?

סיון ירקוביץ: ההיקף הוא גדול יותר.

משה גפני: אנחנו מצביעים.

משה גפני: ה צ ב ע ה הודעה מספר 32002 – אושרה פה אחד הודעה מספר 33002 - חקלאות

סיון ירקוביץ: שמונים אחוזים מהעודפים המחויבים של תקציב הפעולות של משרד החקלאות, זה כולל הרבה מאוד סעיפים, כל פעולות המשרד.

גאלב מג'אדלה: זה בגלל כניסת השרה החדשה?

גאלב מג'אדלה: זה לא קשור.

משה גפני: בתוך הפנייה הזאת יש 106 מיליון שקלים לחטיבה להתיישבות.

משה גפני: אני מקווה שחבר הכנת אורי אריאל יהיה נאמן לעמדתו האופוזיציונית ויצביע נגד.

פניה קירשנבאום: באמת רוצים להבין למה הולך הכסף של החטיבה להתיישבות.

משה גפני: לא שאלתם.

משה גפני: בבקשה, תשאלו.

פניה קירשנבאום: קיבלנו את החומר ברגע האחרון.

משה גפני: בבקשה, החטיבה להתיישבות.

משה גפני: אני הראשון שעושה דיון על הודעות.

משה גפני: כל מי שהיה לפניי, לא קיים דיון על זה.

דוד שטיינמץ: פעם ראשונה שעושים דיון על עודפים.

דוד שטיינמץ: בדרך כלל מאשרים אוטומטית.

משה גפני: זאת לא פעם ראשונה, אבל זאת אחת הפעמים היחידות.

משה גפני: אני פשוט רוצה שהכל יבוא לוועדה.

משה גפני: החוברת הזאת על פי רוב לא הייתה מגיעה אלא אם כן בא מישהו והוציא עם פינצטה הודעה ואמר שזה דחוף וביקש להביא את זה עכשיו לאישור.

משה גפני: זה לא היה מגיע אלא זה היה נשאר בערימות בתאים.

שלומית נקש: אני מהחטיבה להתיישבות.

שלומית נקש: הכסף הוא מעודפים של שנה קודמת.

שלומית נקש: יש כמה פרויקטים מובילים כמו למשל כפרי סטודנטים, למשל פרויקט שישים ישובים לשישים שנה למדינה, למשל תשתיות.

רחל אדטו: שישים שנים למדינה לא היה ב-2010.

פניה קירשנבאום: כמה אחוזים מהתקציב שלכם מהווים העודפים האלה ?

שלומית נקש: מאתיים אחוזים.

פניה קירשנבאום: כבוד היושב ראש, שמעת?

יעקב אדרי: הרב גפני, פניה אומרת דברי טעם.

שלומית נקש: רגע, סליחה.

שלומית נקש: העודף יחסית לשנה שעברה?

שלומית נקש: שלושים אחוזים.

פניה קירשנבאום: העודף שלושים אחוזים.

משה גפני: אנחנו מצביעים.

משה גפני: ה צ ב ע ה הודעה מספר 33002 – אושרה פה אחד

אמנון כהן: אני מבקש רביזיה.

אמנון כהן: יש לי כמה שאלות עמוקות.

משה גפני: בסדר.

יעקב אדרי: יש רביזיה כאן.

משה גפני: אמנון כהן ביקש רביזיה.

משה גפני: בסדר.

משה גפני: אבל אתה תפגע בחטיבה להתיישבות.

אמנון כהן: יש לי שאלות.

משה גפני: בסדר.

משה גפני: תעשה את זה מהר.

אמנון כהן: הבהרות.

משה גפני: הודעה מספר 36003 – משרד התעשייה

דוד שטיינמץ: מדובר כאן בעודפים לפרויקטים שאושרו בשנת 2010 בתחום התעסוקה, שזה כולל את האגף להכשרה מקצועית, זה כולל את מעונות היום וזה כולל את שירות התעסוקה.

דוד שטיינמץ: זה בגדול.

משה גפני: אנחנו מצביעים.

משה גפני: ה צ ב ע ה הודעה מספר 36003 – אושרה פה אחד

גאלב מג'אדלה: לשירות התעסוקה לא צריך להתנגד.

משה גפני: יש לי הרבה מה לומר, אבל צריך לאשר את הפרויקטים.

משה גפני: הודעה מספר 38004 – תמיכות בענפי משק תשתיות מחקר ופיתוח.

דוד שטיינמץ: מדובר כאן בעודפים שמגיעים למדען הראשי.

דוד שטיינמץ: כפי שאתם יודעים, המדען הראשי, התקציב שלו מגיע בהרשאה להתחייב.

דוד שטיינמץ: הוא מתחייב למענקים למפעלים וזה התשלום בפועל של אותן התחייבויות שחלקן בעבר וחלקן אפילו ב-2010.

משה גפני: אנחנו מצביעים.

משה גפני: ה צ ב ע ה הודעה מספר 38004 – אושרה פה אחד הודעה מספר 39002 – משרד התקשורת

עופר מרגלית: הפנייה נועדה להעברת העודפים המחויבים בתקציב המשרד.

עופר מרגלית: העודפים הצטברו במועצה לשידורי כבלים ולוויין בעיקר ובפרויקט שהם עושים לקידום והסדרת התחרות בשוק התקשורת שהם התחייבו עליו והביצוע יהיה השנה.

משה גפני: אנחנו מצביעים.

משה גפני: ה צ ב ע ה הודעה מספר 39002 – אושרה פה אחד הודעה מספר 40002 – משרד התחבורה

הרצל בן יהושע: אני מדבר כאן על התקציב השוטף של משרד התחבורה.

הרצל בן יהושע: סך כל התקציב על שינוייו היה בשנה שעברה מעל 600 מיליון שקלים.

הרצל בן יהושע: אנחנו מדברים על סדר גודל של עודפים.

הרצל בן יהושע: מכיוון שכאן מדובר על שמונים אחוזים, אם אני לוקח את המאה אחוזים, מדובר כאן על סדר גודל של כ-10 אחוזים מהתקציב על שינוייו.

הרצל בן יהושע: מתוך ה-56 מיליון שקלים שאנחנו מבקשים כאן, 35 מיליון שקלים הם של הרשות הלאומית לבטיחות בדרכים שהפעולות השוטפות שלה מתוקצבות בתקציב השוטף של משרד התחבורה.

הרצל בן יהושע: יתרת הסכום היא לנושאים שוטפים של משרד התחבורה.

הרצל בן יהושע: במסגרת התקציב של הרשות הלאומית לבטיחות בדרכים, הסעיפים הגדולים שם הם מטות בטיחות ברשויות, שזה קרוב לתשעה מיליון שקלים, ויש כאן מה שהם קוראים חטיבת אוכלוסין, שאלה פעולות בקרב מגזרים שהם מגזרים ייחודיים כמו למשל המגזר החרדי ובני מיעוטים.

הרצל בן יהושע: במסגרת התקציב השוטף, אני מבקש ברשותך לציין שאתה לא יכול להימנע מעודפים משום שיש חוזים שהם נמשכים אוטומטית לשנה שלאחר מכן.

אמנון כהן: תשתיות.

הרצל בן יהושע: לא תשתיות.

הרצל בן יהושע: אם אנחנו חותמים על חוזה שהוא חוזה ניקיון – ניקח דבר הרבה יותר פשוט – שמתחיל בחודש יולי ובדרך כלל הוא מסתיים בסוף חודש יוני בשנה שלאחר מכן, אתה חייב להעביר את העודפים האלה.

הרצל בן יהושע: כלומר, אם אנחנו לא נשלם, יש כאן עניין של הפרת חוזים.

משה גפני: אנחנו מצביעים.

משה גפני: ה צ ב ע ה נגד – 1 הודעה מספר 40002 – אושרה

יעקב אדרי: אני נגד ואני גם מבקש רביזיה .

משה גפני: בסדר.

משה גפני: ההודעה אושרה.

משה גפני: אחד נגד.

משה גפני: חבר הכנסת יעקב אדרי מבקש רביזיה ויש רביזיה.

משה גפני: הודעה מספר 41002 – הרשות הממשלתית למים וביוב אין רפרנט.

משה גפני: אני מודיע שמה שלא עובר עכשיו, יש התנגדות של הוועדה.

משה גפני: זה לא ייכנס למסלול האוטומטי.

משה גפני: בפעם הבאה שיבוא הרפרנט ויסביר.

משה גפני: אין העברה אחת, אפילו בהודעה, היא לא נכנסת יותר למסלול של ה-21 ימים.

משה גפני: כל אלה שכאן, לא נכנסים למסלול של ה-21 ימים.

משה גפני: בינתיים את ההודעה הזאת אנחנו מעכבים.

משה גפני: הודעה מספר 42001 – בינוי ושיכון, סבסוד

צחי דוד: מדובר בתקציב הסיוע של המשרד.

צחי דוד: העודף המחויב הוא בסך הכול 15 מיליון שקלים, מתוך תקציב של שני מיליארד שקלים.

צחי דוד: מדובר אך ורק בהתחייבויות כלפי בנקים שנותנים שירותים לזכאים.

משה גפני: אנחנו מצביעים.

משה גפני: ה צ ב ע ה הודעה מספר 42001 – אושרה פה אחד הודעה מספר 43002 – מרכז מיפוי ישראל

צחי דוד: המרכז למיפוי ישראל מוכר שירותים רבים לחברות, שירותי מיפוי, מידע רב שכבתי.

צחי דוד: היו הרבה מכירות במהלך השנה.

צחי דוד: לא כל ההתחייבויות כלפי אותם רוכשים בוצעו ולכן העודף מתגלגל.

משה גפני: אנחנו מצביעים.

משה גפני: ה צ ב ע ה הודעה מספר 43002 – אושרה פה אחד הודעה מספר 52002 – פיתוח המשרד לביטחון פנים

יאיר אידר: הפנייה נועדה להעביר עודפים מחויבים משנת 2010 לשנת 2011 עבור פרויקטים בתקציב הפיתוח של המשרד לביטחון פנים.

משה גפני: אנחנו מצביעים.

משה גפני: ה צ ב ע ה הודעה מספר 52002 – אושרה פה אחד הודעה מספר 53002 – משרד המשפטים

אייל אביטל: מדובר כאן בהעברה של שמונים אחוזים מהעודפים של הפיתוח, של תקציבי הפיתוח של משרד המשפטים.

משה גפני: אין פיתוח של בתי דין רבניים כאן.

קריאה: לא, פיתוח של בתי הדין הרבניים הוא תחת סעיף 08 אבל גם שם שמנו כסף לבינוי.

אמנון כהן: מתי זה יגיע?

רחל אדטו: שאלה.

רחל אדטו: המספרים כאן כל כך מעוגלים.

רחל אדטו: איך זה מסתדר עם זה שהפיתוח ושיפור מבנים ובניית בתי משפט ובינוי בתי משפט, הסכום הוא בדיוק אותו הדבר?

רחל אדטו: מה ההבדל בין בניית בתי משפט ובינוי בתי משפט?

רחל אדטו: בשניהם ההפרשים הם 8.268 או 580 בין השיפור לבין הפיתוח.

רחל אדטו: איך זה מסתדר?

משה גפני: אותו הדבר.

משה גפני: הסכום הראשון הוא הסכום הכולל והסכום השני הוא הפירוט.

משה גפני: במקרה הזה הפירוט והסכום הכולל הוא אותו הדבר.

רחל אדטו: אבל אלה סעיפים תקציביים אחרים.

משה גפני: לא.

משה גפני: זה הפירוט של הסעיף הכללי.

משה גפני: זה תת סעיף של הסעיף הכללי.

משה גפני: אנחנו מצביעים.

משה גפני: ה צ ב ע ה הודעה מספר 53002 – אושרה פה אחד הודעה מספר 55002 – אוצר פיתוח רשות המסים.

אורי גבע: הפנייה נועדה להעברת העודפים המחויבים בסעיף הפיתוח של משרד האוצר ורשות המסים.

פניה קירשנבאום: מה יש לכם ברשות המסים להעביר משנה לשנה?

פניה קירשנבאום: איזה חוזים יש לכם ברשות המסים?

אורי גבע: יש להם בינוי שהם עושים בתוך היחידות.

אורי גבע: לרשות המסים יש עשרות יחידות שונות ברחבי הארץ והם עושים תיקונים ושיפוצים.

אורי גבע: בדרך כלל חוזים כאלה הם לא על פני שנה אחת אלא על פני כמה שנים.

פניה קירשנבאום: זה אאוט סורסינג?

אורי גבע: לא.

אורי גבע: אלה פקידי שומה, תחנות המע"מ, חקירות.

אורי גבע: כל היחידות של רשות המסים.

משה גפני: אנחנו מצביעים.

משה גפני: ה צ ב ע ה הודעה מספר 55002 - אושרה פה אחד הודעה מספר 56002 – נציבות שוויון זכויות

אייל אביטל: מדובר בעודפים של נציבות שוויון לאנשים עם מוגבלות.

אייל אביטל: ישנם פרויקטים שסוכמה עבורם התחייבות במהלך שנה שעברה.

אייל אביטל: אנחנו כמובן רוצים לקדם אותם.

משה גפני: אנחנו מצביעים.

משה גפני: ה צ ב ע ה הודעה מספר 56002 – אושרה פה אחד הודעה מספר 60001 - חינוך

אורי שמרת: מדובר בעודפים מחויבים שהמשרד מעביר משנה לשנה.

משה גפני: על הפיתוח.

אורי שמרת: כן.

אורי שמרת: בגין סעיף הפיתוח של משרד החינוך.

אורי שמרת: זה עבור הסרת גגות אסבסט ממוסדות חינוך, בינוי כיתות, פרויקטים שיכולים להתבצע רק במשך החופשים כאשר הילדים לא נמצאים בבתי הספר.

פניה קירשנבאום: למה לא בוצעו ב-2010?

אורי שמרת: יש פרויקטים שנחתמים בחודשים ספטמבר, אוקטובר, נובמבר והחופש הקרוב הוא חופש פסח.

אורי שמרת: הפרויקטים האלה, העודפים צריכים להיות מועברים לשנה הבאה.

פניה קירשנבאום: אני רוצה לראות רשימה של הפרויקטים האלה.

משה גפני: אבל לא לעכב.

פניה קירשנבאום: רביזיה.

פניה קירשנבאום: למה לעכב?

משה גפני: אנחנו מצביעים.

משה גפני: ה צ ב ע ה הודעה מספר 60001 – אושרה פה אחד ההודעה אושרה.

משה גפני: חברת הכנסת קירשנבאום שמה רביזיה.

משה גפני: אני לא מכיר את העניין, אבל תדעי לך שזה יכול לעכב בנייה של בתי ספר.

פניה קירשנבאום: אני מבטיחה לך שבחופשת פסח לא בונים בתי ספר.

אמנון כהן: עובדים עכשיו.

פניה קירשנבאום: הוא אומר לי שלא עובדים.

פניה קירשנבאום: הוא אומר שזה בקיץ.

משה גפני: לא מחליפים עכשיו גגות אסבסט?

אורי שמרת: בזמן שהילדים לומדים בבתי הספר, אי אפשר באותו זמן לעבוד במקום.

אורי שמרת: זה לא ניתן.

אמנון כהן: אבל זה לא רק זה.

אמנון כהן: יש עוד דברים.

אורי שמרת: זה לא רק זה.

אורי שמרת: יש כאן עוד דברים אבל זה סעיף הפיתוח.

משה גפני: יעקב, אתה רוצה להסתובב עכשיו בארץ ונראה איך בונים בתי ספר?

יעקב אדרי: בונים.

יעקב אדרי: הוא מדבר על החלפת גגות אסבסט.

משה גפני: אוי ואבוי אם הבנייה הייתה נעצרת.

אורי שמרת: לא, הבנייה לא נעצרת.

אורי שמרת: דרך אגב, הבנייה מואצת יותר בחופשים.

משה גפני: פניה, אני מכבד את הבקשה שלך לרביזיה.

אמנון כהן: אני מבקש שישלחו את הרשימה.

משה גפני: כן, ישלחו את הרשימה.

אורי שמרת: אתם רוצים לקבל את רשימת בתי הספר בהם מוחלפים הגגות?

פניה קירשנבאום: כן.

אורי שמרת: ואת רשימת בתי הספר בהם נבנות הכיתות?

אורי שמרת: אין בעיה.

משה גפני: כן.

משה גפני: אני רק רוצה לדעת כמה זמן זה ייקח.

אורי שמרת: אני אדבר עם משרד החינוך.

משה גפני: דבר עם יגאל צרפתי.

יעקב אדרי: עד החופש הגדול זה יגיע.

משה גפני: לא עד החופש הגדול.

אמנון כהן: שבוע הבא.

משה גפני: פניה, אני מציע שתסירי את הרביזיה.

פניה קירשנבאום: לא.

משה גפני: בסדר.

משה גפני: את לא מסירה.

משה גפני: תעביר לנו את הרשימה.

משה גפני: תשתדל כמה שיותר מהר.

משה גפני: אני לא יכול לריב עם חברת קואליציה.

משה גפני: גם עם חבר אופוזיציה אני לא יכול לריב.

פניה קירשנבאום: אמרתי לך, פעם אחת הסרתי אותה.

אורי שמרת: בינוי כיתות אלה פרויקטים ארוכי טווח.

משה גפני: תשתדל להביא את הרשימה מהר.

משה גפני: הודעה מספר 67002 –

ערן הכהן: מדובר בפרויקטים של מספר שנים של פיתוח.

ערן הכהן: זה תקציב 67 של פיתוח משרד הבריאות.

ערן הכהן: מדובר בעודפים מ-2010.

משה גפני: אנחנו מצביעים.

משה גפני: ה צ ב ע ה הודעה מספר 67002 – אושרה פה אחד

כרמל שאמה-הכהן: אדוני היושב ראש, אני משוחרר?

כרמל שאמה-הכהן: אני רואה שאין כאן בעיה.

כרמל שאמה-הכהן: הכול כאן פה אחד.

משה גפני: בגלל שבאת.

משה גפני: חכה עוד כמה דקות.

משה גפני: הודעה מספר 70002 - שיכון

צחי דוד: מדובר בתקציב הפיתוח של המשרד.

צחי דוד: העודף הוא בעיקר גבייה עבור פעולות פיתוח שהן פעולות פיתוח עבור בניית יחידות דיור שמתבצעות לאורך שנים.

צחי דוד: שנת 2010 הייתה שנת שיא בפעילות המשרד ביחס לשנים האחרונות ולכן מדובר בהיקף עודפים משמעותי.

משה גפני: אנחנו מצביעים.

משה גפני: ה צ ב ע ה הודעה מספר 70002 – אושרה פה אחד הודעה מספר 73001 – מפעלי מים

פניה קירשנבאום: אין מפעלי מים.

פניה קירשנבאום: אין כאן מי שמציג את הנושא.

משה גפני: הפנייה מעוכבת.

משה גפני: הודעה מספר 79002 – פיתוח התחבורה

הרצל בן יהושע: מדובר כאן על סדר גודל של עודפים בסדר גודל של 623 מיליון שקלים שבתקציב הפיתוח של משרד התחבורה.

הרצל בן יהושע: סך כל תקציב הפיתוח של משרד התחבורה הוא קרוב לשמונה מיליארד שקלים.

הרצל בן יהושע: זאת אומרת שמדובר כאן על סדר גודל של כשמונה אחוזים.

הרצל בן יהושע: העודפים כאן כולם מחולקים לפרויקטים.

משה גפני: אנחנו מצביעים.

משה גפני: ה צ ב ע ה הודעה מספר 79002 – אושרה פה אחד הודעה מספר 83002 – הוצאות פיתוח אחרות, ממשל זמין אין רפרנט .

משה גפני: ההודעה מעוכבת.

משה גפני: הודעה מספר 04007 – משרד ראש הממשלה עם כל הכבוד, פעם ראשונה אני רואה שאתם מבקשים עודפים מחויבים על שני משרדים שאין קשר ביניהם.

משה גפני: אני מבקש לקחת את ההודעה הזאת בחזרה ולהפריד בין שני המשרדים.

משה גפני: אי אפשר להביא את משרד ראש הממשלה ואת המשרד לשירותי דת ביחד.

גאלב מג'אדלה: הוא בתוכו.

משה גפני: מועצות דתיות, באיזה משרד הן?

קריאה: המשרד לשירותי דת.

משה גפני: בסדר.

משה גפני: תפרידו את ההודעות האלה ונביא אותן לדיון.

משה גפני: זה נראה לי כתרגיל של מישהו כדי שלא נשים לב.

קריאה: לא.

קריאה: ממש לא.

משה גפני: תפרידו את ההודעות.

משה גפני: זה לא עולה לדיון.

קריאה: יש כאן עוד דברים.

משה גפני: אני מבקש להפריד את שני המשרדים.

משה גפני: משרד ראש הממשלה הוא משרד בפני עצמו ומשרד לשירותי דת הוא משרד בפני עצמו.

משה גפני: תביאו את זה בנפרד ונקיים דיון.

משה גפני: יש לי שאלות בנושא.

פניה קירשנבאום: אתה יכול לעשות רביזיה.

משה גפני: לא, אני לא רוצה רביזיה.

משה גפני: אני רוצה דיון מסודר.

משה גפני: אפשר לדון על שני משרדים יחד?

משה גפני: אתם ביקשתם דיון מסודר.

משה גפני: אלה עודפים ולא שלוקחים מהמשרד הזה ומעבירים למשרד הזה.

גאלב מג'אדלה: הם לא הבינו שהדת זה הצד החזק שלך.

משה גפני: בכלל לא.

משה גפני: הודעה מספר 10002 – מטה לביטחון לאומי

אורי גבע: הפנייה נועדה להעביר את העודפים המחויבים של המל"ל משנה שעברה לשנה.

משה גפני: אנחנו מצביעים.

משה גפני: ה צ ב ע ה הודעה מספר 10002 – אושרה פה אחד הודעה מספר 01002 – נשיא המדינה

אשרת רודב: הפנייה נועדה להעביר שמונים אחוזים מהעודפים המחויבים של המשרד משנת 2010 לשנת 2011.

משה גפני: זה כולל את הביקור בספרד?

גאלב מג'אדלה: כמה זה השמונים אחוזים?

אשרת רודב: שמונים אחוזים זה מה שהוחלט להעביר לכלל משרדי הממשלה.

גאלב מג'אדלה: כן, אבל כמה זה?

אשרת רודב: בבית הנשיא זה יוצא מיליון ו-700 אלף שקלים.

משה גפני: 5 מיליון ו-610 אלף שקלים.

משה גפני: אנחנו מצביעים.

משה גפני: ה צ ב ע ה הודעה מספר 01002 – אושרה פה אחד הודעה מספר 05002 – משרד האוצר לשכת סגן השר יצחק כהן.

משה גפני: אני רוצה להבין למה לסגן השר נותנים פחות.

משה גפני: מה הוא עשה?

פניה קירשנבאום: הוא פשוט בזבז את רוב הכסף.

פניה קירשנבאום: העודף נשאר קטן.

אשרת רודב: הפנייה נועדה להעביר שמונים אחוזים מהעודפים המחויבים של המשרד מ-2010 ל-2011.

אשרת רודב: במשרד האוצר, ברשות המסים ושע"מ.

אמנון כהן: מה עם אחזקת מבנים?

אשרת רודב: אתה יכול לומר לי מה מספר הסעיף אליו אתה מפנה?

אמנון כהן: 052005.

אורי גבע: את זה אני אסביר.

אורי גבע: זה אחזקת המבנים של רשות המסים.

אורי גבע: זה מופרד מסעיף הפיתוח עליו דיברנו.

אורי גבע: והשוטף, תחזוקה של המבנים.

משה גפני: אנחנו מצביעים.

משה גפני: ה צ ב ע ה הודעה מספר 05002 – אושרה פה אחד הודעה מספר 06003 – משרד הפנים

קריאה: הרפרנט יצא לרגע.

משה גפני: כשהוא יחזור, נחזור לזה.

משה גפני: הודעה מספר 07003 – המשרד לביטחון פנים

אורי גבע: הפנייה נועדה להעביר שמונים אחוזים מהעודפים המחויבים לשנת 2010 לשנ ת 2011.

משה גפני: אנחנו מצביעים.

משה גפני: ה צ ב ע ה הודעה מספר 07003 – אושרה פה אחד

אמנון כהן: רביזיה.

משה גפני: אמנון כהן מגיש רביזיה.

משה גפני: הודעה מספר 08002 – משרד המשפטים

אשרת רודב: הפנייה נועדה להעביר שמונים אחוזים מהעודפים המחויבים של המשרד משנת 2010 לשנת 2011 במשרד המשפטים, הנהלת בתי המשפט, רשות האכיפה והגבייה ובתי הדין הרבניים.

משה גפני: מתוך 301 מיליון, בתי הדין הרבניים מקבלים 6.5 מיליון.

משה גפני: אנחנו מצביעים.

משה גפני: ה צ ב ע ה הודעה מספר 08002 – אושרה פה אחד הודעה מספר 09002 – משרד החוץ

אורי גבע: הפנייה נועדה להעביר את העודפים המחויבים של משרד החוץ.

משה גפני: יש החלטה לגבי השגריר?

אורי גבע: לא שידוע לי.

משה גפני: אנחנו מצביעים.

משה גפני: ה צ ב ע ה הודעה מספר 09002 – אושרה פה אחד הודעה מספר 13005 – הוצאות שונות גמלאי שירות המדינה.

פניה קירשנבאום: הוצאות שונות של מי, של מה, של איזה משרד?

אורי גבע: הוצאות שונות זה סעיף כללי שנמצא בתקציב המדינה וגם בו יש עודפים.

אורי גבע: לדוגמה, הוצאות לגבי תשלום לעובדים בעקבות הפרטות של בנקים, יועצים שונים, החזרי מסים עקיפים בהתאם להחלטות הוועדה להחזר מסים עקיפים, הצטיידויות שונות ונושאים נוספים.

משה גפני: אנחנו מצביעים.

משה גפני: ה צ ב ע ה הודעה מספר 13005 – אושרה פה אחד אנחנו חוזרים להודעה של משרד הפנים, הודעה מספר מספר 06003 .

משה גפני: אנחנו עוברים הלאה.

משה גפני: אין רפרנט.

משה גפני: מי שנמצא כאן זה הרפרנט של רשויות מקומיות.

משה גפני: הודעה מספר 14001 – בחירות ומימון מפלגות שישה מיליון שקלים.

משה גפני: אין רפרנט.

משה גפני: הודעה מספר 17002 – תיאום הפעולות בשטחים אין רפרנט.

טמיר כהן: אתה מעכב?

משה גפני: הכול מעוכב.

משה גפני: מה שעובר בדיון ולא היה רפרנט, אני אומר לעכב.

משה גפני: הודעה מספר 18003 – רשויות מקומיות

כפיר מצוינים: העברת עודפים שנותרו עבור התחייבויות מ-2010 ל-2011.

משה גפני: אנחנו מצביעים.

משה גפני: ה צ ב ע ה הודעה מספר 18003 – אושרה פה אחד הודעה מספר 19003 – משרד המדע והטכנולוגיה ומשרד התרבות והספורט

צחי דוד: מעבר לתשלומים רגילים שלא בוצעו בחודשים האחרונים, מעבר לעודפים שיבוצעו בתחילת שנה זו, מדובר בעיקר באיגום תקציבי שבוצע לבניית מתקני ספורט.

משה גפני: אנחנו מצביעים.

משה גפני: ה צ ב ע ה הודעה מספר 19003 – אושרה פה אחד הודעה מספר 19002 – משרד המדע

קריאה: הפנייה נועדה להעביר שמונים אחוזים מהעודפים המחויבים משנת 2010 לשנת 2011.

קריאה: בעיקר מדובר כאן על מחקרים רב שנתיים שעוברים משנה לשנה.

משה גפני: אנחנו מצביעים.

משה גפני: ה צ ב ע ה הודעה מספר 19002 – אושרה פה אחד הודעה מספר 20004 – משרד החינוך

אורי שמרת: מדובר בשמונים אחוזים מהעודפים המחויבים המועברים משנת 2010 לשנת 2011.

אורי שמרת: מדובר בעיקר על פרויקט התקשוב, פרויקט הזנה לבתי ספר שהם בתהליך קבלת רישיון.

פניה קירשנבאום: לא הבנתי.

פניה קירשנבאום: בתי ספר שבתהליך קבלת רישיון, אתם כבר נותנים להם כסף?

אורי שמרת: יש בתי ספר שהם בתהליך של קבלת רישיון.

אורי שמרת: עד שהם לא מקבלים רישיון, הם לא יכולים לקבל תקציב בכלל.

אורי שמרת: ברגע שהם יקבלו את הרישיון, הם יקבלו את התקציב.

פניה קירשנבאום: אני רוצה רשימה של בתי הספר שהולכים לקבל קביעות.

משה גפני: אבל על תעכבי את זה.

משה גפני: זה ממש מעכב כאן את כל משרד החינוך.

פניה קירשנבאום: ממש לא איכפת לי.

משה גפני: בסדר.

משה גפני: תעביר את הרשימה.

משה גפני: אל תעשי על זה רביזיה.

פניה קירשנבאום: אני מבקשת ממך.

פניה קירשנבאום: אני רוצה רביזיה על העברות של משרד החינוך.

משה גפני: בסדר.

משה גפני: זה נזק גדול.

משה גפני: תסתכלי על הסעיפים.

פניה קירשנבאום: רביזיה.

משה גפני: אנחנו מצביעים.

משה גפני: ה צ ב ע ה הודעה מספר 20004 – אושרה פה אחד ההודעה אושרה.

משה גפני: חברת הכנסת קירשנבאום מבקשת רביזיה.

משה גפני: עד מתי?

פניה קירשנבאום: שיעבירו את הרשימה של בתי הספר, היכן מגיע תקשוב.

פניה קירשנבאום: פירוט.

משה גפני: אתה יכול להעביר את הרשימה הזאת?

אורי שמרת: רשימה של מה?

אורי שמרת: את רוצה את רשימת בתי הספר בפרויקט התקשוב?

פניה קירשנבאום: כן.

פניה קירשנבאום: כל מה שיש.

אורי שמרת: מדובר בשלושה אחוזים מתקציב המשרד.

משה גפני: תודה רבה.

משה גפני: הבנתי.

משה גפני: אמנון, יש לי בקשה אליך.

משה גפני: אני מבקש שתסיר את הרביזיה.

משה גפני: אנחנו מתגלים כאן כחסרי אחריות.

משה גפני: זה ממש לא בסדר.

משה גפני: זה לתפקוד המשרדים.

משה גפני: מצדי שהקואליציה תתפרק, אבל אי אפשר לעכב.

אמנון כהן: לבד אני לא אסיר.

אמנון כהן: אם כולם יסירו, אני אסיר.

משה גפני: תסתכל על העברות המשרדים.

פניה קירשנבאום: אני לא רוצה להיכנס עכשיו לוויכוח פוליטי בוועדה.

משה גפני: לא, לא פוליטי.

משה גפני: אמנון, תסיר אתה.

משה גפני: אני מבקש.

משה גפני: פניה, אני מבקש מכולם להסיר.

משה גפני: גם הוא יסיר וגם את תסירי.

משה גפני: אני מתרגז על עצמי כי נהייתי כזה ממלכתי ודואג כל כך למדינה, אבל יעצרו את המשרד לביטחון פנים בגלל ועדת הכספים?

משה גפני: מחר כותרות ראשיות, בגלל ועדת הכספים.

פניה קירשנבאום: יש כאן גם השכלה גבוהה.

פניה קירשנבאום: זה גם משרד החינוך.

משה גפני: בסדר.

משה גפני: הסרתם את הרביזיות.

משה גפני: תודה רבה.

משה גפני: אני מבקש את הרשימה.

משה גפני: הודעה מספר 21002 – השכלה גבוהה

קריאה: הפנייה נועדה להעביר שמונים אחוזים מהעודפים המחויבים בשנ ת 2010 לשנת 2011.

קריאה: מדובר כאן על תקציב הפיתוח של ההשכלה הגבוהה.

משה גפני: אנחנו מצביעים.

משה גפני: ה צ ב ע ה הודעה מספר 21002 – אושרה פה אחד הודעה מספר 23002 – משרד הרווחה

רבקה לאופר: שמונים אחוזים מהעודפים המחויבים של משרד הרווחה.

רבקה לאופר: אם אתם רוצים את הנושאים המרכזיים, מדובר בקרן הסיוע ובתוכנית הלאומית לילדים בסיכון, מוסדות ציבור, בתים חמים לנערות במצוקה ותמיכה.

משה גפני: אנחנו מצביעים.

משה גפני: ה צ ב ע ה הודעה מספר 23002 – אושרה פה אחד הודעה מספר 24002 –

ערן הכהן: הפנייה נועדה להעביר עודפי תקציב משנת 2010 לשנת 2011 למגוון פרויקטים.

ערן הכהן: הפעם זה לא תקציב פיתוח אלא זה תקציב המשרד.

משה גפני: אנחנו מצביעים.

משה גפני: ה צ ב ע ה הודעה מספר 24002 – אושרה פה אחד הודעה מספר 25001 – הרשות לזכויות ניצולי השואה תגמולים לנכים.

רבקה לאופר: אלה עודפים של הרשות לזכויות ניצולי השואה, שמונים אחוזים מהעודפים המחויבים.

פניה קירשנבאום: תסבירי לי כי אני באמת רוצה לה בין.

פניה קירשנבאום: כאן זאת כבר לא התחייבויות.

פניה קירשנבאום: תשלומים לניצולי שואה, זה משהו שהיה מתוקצב והיה צריך לשלם.

פניה קירשנבאום: אם נשאר כסף בשנת 2010, יש עוד רשימה של ניצולי שואה שאצלכם לא נכללים בכללים כי החוק קבע יותר מאוחר, ואת יודעת למה אני מתכוונת.

פניה קירשנבאום: אלה לא מקבלים כסף כי טוענים שלמדינת ישראל אין כסף.

פניה קירשנבאום: חיים מתחת לכל קווי העוני.

פניה קירשנבאום: לכם נשאר עודף כסף שלא משולם לא לאלה ולא לאלה.

פניה קירשנבאום: אני רוצה להבין מה קורה כאן.

רבקה לאופר: זה לא עודף אלא זה עודף מחויב.

פניה קירשנבאום: למי התחייבתם כאן?

רבקה לאופר: אם הכוונה היא לגבי עודף לא מחויב, יש שם, אבל כאן מדובר בעודף מחויב שכבר יש מחויבות לבצע אותו.

רבקה לאופר: ניצולי שואה שעדיין הבדיקה שלהם בתהליך.

רבקה לאופר: לא מדובר כאן בעודפים של המערכת שהולכים לטובת דברים אחרים.

רבקה לאופר: זה נשאר בתוך המעגל של הרשות לזכויות ניצולי שואה.

פניה קירשנבאום: אתה יודע שניצולי שואה, מי שהגיע עד שנה מסוימת, מקבלים את ההטבות האלה שאנחנו כולנו בעד שהם יקבלו, אבל כל העליות שהגיעו מאז אותה שנה, לא מקבלים.

משה גפני: אני יודע.

פניה קירשנבאום: האנשים האלה מסכנים, חולים ובתת תנאים.

פניה קירשנבאום: אנחנו כאן בבניין הזה לדעתי לא עשינו מספיק בשביל לטפל בהם.

משה גפני: יש מלחמה קשה של האוצר נגד הנושא הזה.

משה גפני: את צודקת במאה אחוזים.

משה גפני: יש כאן דברים.

משה גפני: האמת היא שבשנים האחרונות הוסיפו מאוד בנושא של ניצולי השואה, אבל לא עשינו מספיק.

פניה קירשנבאום: נכון.

משה גפני: אנחנו מצביעים.

משה גפני: ה צ ב ע ה הודעה מספר 25001 – אושרה פה אחד הודעה מספר 26002 – המשרד להגנת הסביבה

שירלי ברנע שריקי: הבקשה מיועדת להעביר שמונים אחוזים מהעודפים המחויבים של המשרד לשנת 2011.

שירלי ברנע שריקי: עיקר העודף בקרב היטל אדמה.

שירלי ברנע שריקי: מדובר בפרויקטים שהם רב שנתיים.

משה גפני: אנחנו מצביעים.

משה גפני: ה צ ב ע ה הודעה מספר 26002 – אושרה פה אחד הודעה מספר 27001 – ביטוח לאומי

רבקה לאופר: שמונים אחוזים מהעודפים המחויבים של ביטוח לאומי.

רבקה לאופר: זה אחוז מאוד קטן.

משה גפני: אנחנו מצביעים.

משה גפני: ה צ ב ע ה הודעה מספר 27001 – אושרה פה אחד הודעה מספר 29002 – משרד השיכון

צחי דוד: מדובר בתקציב הרגיל של משרד השיכון.

צחי דוד: מדובר בהתחייבויות שוטפות בתחום האמרכלות, התקשרויות עם יועצים.

משה גפני: אנחנו מצביעים.

משה גפני: ה צ ב ע ה הודעה מספר 29002 – אושרה פה אחד הודעה מספר 30002 – משרד הקליטה

צחי דוד: מדובר בהעברת עודפים מ-2010 ל-2011 בסך שמונים אחוזים.

משה גפני: אנחנו מצביעים.

משה גפני: ה צ ב ע ה הודעה מספר 30002 – אושרה פה אחד הודעה מספר 34002 – משרד התשתיות אין רפרנט.

משה גפני: הודעה מספר 32004 – הוצאות משק הדלק אין רפרנט.

משה גפני: הודעה מספר 36002 – משרד התעשייה

דוד שטיינמץ: מדובר בתקציב השוטף של המשרד בתחומי אמרכלות והתפעול השוטף של המשרד.

משה גפני: יש לכם הרבה עובדים במשרד?

דוד שטיינמץ: 1,600 עובדים.

משה גפני: אנחנו מצביעים.

משה גפני: ה צ ב ע ה הודעה מספר 36002 – אושרה פה אחד הודעה מספר 68002 – רשות האוכלוסין אין רפרנט.

משה גפני: הודעה מספר 76002 – משרד התעשייה

דוד שטיינמץ: מדובר בתקציב הפיתוח של המשרד.

משה גפני: פיתוח אזורי תעשייה.

דוד שטיינמץ: פיתוח אזורי תעשייה.

משה גפני: אנחנו מצביעים.

משה גפני: ה צ ב ע ה הודעה מספר 76002 – אושרה פה אחד הודעה מספר 54002 – רשויות פיקוח רשות הטבע והגנים.

משה גפני: את מי מפטרים?

קריאה: לא מפטרים.

קריאה: פורשים.

קריאה: אלה רשויות פיקוח, רשות ההגבלים העסקיים, בעיקר רשות הטבע והגנים.

משה גפני: שמונים אחוזים מהעודפים המחויבים?

קריאה: כן.

משה גפני: אנחנו מצביעים.

משה גפני: ה צ ב ע ה הודעה מספר 54002 – אושרה פה אחד חבר הכנסת אדרי הסיר את הרביזיה של התחבורה.

אמנון כהן: לגבי ההתיישבות, אני שמתי רביזיה.

אמנון כהן: הרביזיה שלי מתבטלת ונכנסת לתוקף הרביזיה של פניה לאותו נושא.

אמנון כהן: במקומי תשימו את הרביזיה של פניה.

אמנון כהן: אני מוריד את הרביזיה שלי.

משה גפני: זאת פנייה אחת של כולם.

משה גפני: פניה, נשארת רביזיה שלך.

משה גפני: אני רק רוצה לומר לך שלי אין כאן איזה עניין שבאמת חשוב לי.

משה גפני: אנחנו מדברים על עודפים מחויבים.

פניה קירשנבאום: את החטיבה להתיישבות תוריד.

משה גפני: אני אומר לך את האמת.

משה גפני: אם אני הייתי אופוזיציה, חבל על הזמן.

משה גפני: אסור להגיד את זה, אבל אני אומר.

משה גפני: מה שאני הייתי עושה, בסדר.

משה גפני: אבל הייתי מרגיש בתוך תוכי אחריות.

משה גפני: זה לעצור עבודה של משרדים.

משה גפני: זאת לא העברה.

משה גפני: בהעברה את יכולה לומר שאת לא רוצה לאשר אותה, שלא יתחילו פרויקט.

פניה קירשנבאום: על להבה לא הסרתי את ההסתייגות.

משה גפני: הודעה מספר 38003 – משרד התעשייה

דוד שטיינמץ: מדובר כאן בעודפים של המשרד עבור מענקים למפעלים ובעיקר לסוכנות לעסקים קטנים עבור עסקים קטנים.

משה גפני: אנחנו מצביעים.

משה גפני: ה צ ב ע ה הודעה מספר 38003 – אושרה פה אחד הודעה מספר 32003- מלאי חירום

דוד שטיינמץ: בעקבות החלטת ראש הממשלה להגדיל את מלאי החירום בנושא מזון לתינוקות ושמן.

דוד שטיינמץ: מוציאים עכשיו מכרז ענק להגדלת המלאים.

משה גפני: אבל אלה עודפים משנה שעברה.

דוד שטיינמץ: נכון.

משה גפני: אנחנו מצביעים.

משה גפני: ה צ ב ע ה הודעה מספר 32003 – אושרה פה אחד הודעה מספר 12001 - תפעול מינהלת הגמלאות אין רפרנט.

משה גפני: אני מעכב.

משה גפני: ההודעות אליהן לא הגיעו הרפרנטים, מעוכבות ונביא אותן לישיבה הבאה.

משה גפני: תודה רבה.

משה גפני: הישיבה נעולה.